Odbor výstavby, územného plánovania a dopravy
Mestský úrad Spišská Nová Ves

							Mestské zastupiteľstvo,
dňa: 23.04. 2009

Informatívna správa o príprave výstavby: 
“Most Matuškova ulica Spišská Nová Ves.“

V spolupráci oddelení: územného plánovania a stavebného poriadku,
výstavby a dopravy, správy majetku je koordinovaný  vznik diela :

Projektová dokumentácia, príprava realizácie, majetkoprávne usporiadanie územia k akcii Most Matuškova a priľahlé spevnené plochy.

Na základe schváleného rozpočtu mesta  bolo na uvedený zámer stavby,  postupne spracované výškopisné a polohopisné zameranie, geometrický plán, projektová dokumentácia na územné konanie a po vydaní územného rozhodnutia i projektová dokumentácia na stavebné povolenie. Príprava sa uskutočňovala v priebehu rokov 2007 - 2009.
Ide o nasledovné stavebné objekty:
Obj.01: Preložka vodovodu a dažďovej kanalizácie / Vodohospodárska stavba/
Stavebné povolenie je vydané a právoplatné.
Obj.02: Most Matuškova ulica, dopravné prepojenie Matuškova – Duklianska ulica a Nábrežná komunikácia v Spišskej Novej Vsi /Dopravná stavba/ 
Stavebné povolenie je vydané, právoplatnosť nadobude začiatkom mesiaca máj 2009. 

	Predmetom stavby je výstavba dvoch okružných križovatiek, most cez rieku Hornád, chodníkov, cyklistických komunikácií, dažďovej kanalizácie a verejného osvetlenia komunikácií. Súčasťou stavby sú preložky a chráničky podzemných potrubných káblových inžinierskych sietí. Stavba si vyžiada trvalý záber poľnohospodárskej pôdy a výrub okrasných stromov a krovín na oboch stranách rieky. 
Vznikne nové dopravné prepojenie, ktoré pripojením a úpravou navrhnutých komunikácii na existujúcu a výhľadovú komunikačnú sieť priamo spojí sídlisko Mier s hypermarketom Kaufland, Duklianskou ulicou a Sládkovičovou ulicou, s ulicou Medza a Starosaskou. 
Okružná križovatka Matuškova – Štúrovo nábrežie na pravom brehu rieky Hornád aj okružná križovatka Sládkovičova – Nábrežná na ľavom brehu rieky Hornád je riešená ako štvorramenná, s priemerom okruhu 39m, s priemerom stredového ostrovčeka vrátane prstenca  27m.
 	Most cez rieku Hornád je navrhnutý s jednopoľovou prefabrikovanou nosnou konštrukciou s dĺžkou premostenia 25,79m, dĺžkou mosta 33,89m, šírkou mosta medzi zábradlím 15,75 – 17,15m. Bezbariérové chodníky a cyklistické komunikácie sú minimálnej šírky 1,5m, maximálne na moste 4,4m. 
Všetky cestné, pešie a cyklistické komunikácie sú navrhnuté s verejným osvetlením. Cestné komunikácie budú odvodnené vpustami do navrhovanej dažďovej kanalizácie. Na ochranu rieky pred znečistením sa zriadi pred vyústením kanalizačného potrubia odlučovač ropných látok.
Projektová dokumentácia a stavebné povolenie vymedzujú pozemky a plochy potrebné na uskutočnenie verejnoprospešných stavieb miestnych komunikácií a zelene.

Predpokladaný investičný náklad na celé dielo predstavuje objem: 52 094 980,- Sk, t. j. 1 729 236 €., vrátane Dph. 

Vzhľadom na technickú náročnosť stavby je potrebné ešte pred realizáciou  spracovať realizačnú projektovú dokumentáciu stavby najmä na stavebný objekt MOST.

Spracoval: Ing.arch Teodor Štubňa, Ing. Jozef Gonda

Návrh na uznesenie:

Mestské zastupiteľstvo
berie na vedomie: 
informatívnu správu o príprave stavby: “Most Matuškova ulica Spišská Nová Ves.“

ukladá:
a/ spracovať projektovú dokumentáciu stavby pre realizáciu
b/ zabezpečiť výber zhotoviteľa stavby v zmysle zákona 25/2006 Z.z. o verejnom obstarávaní
c/ náklady stavby zahrnúť pri najbližšej zmene rozpočtu do rozpočtu Mesta Spišská Nová Ves pre rok 2009 a nasl.
			T: 30.9.2009
			Z: prednosta úradu
			    Ing. Ľubomír Pastiran
			    Ing. Jozef Gonda
d/ zabezpečiť realizáciu stavby z vlastných zdrojov v r.2009 a nasl.
			T: ako v texte
			Z: prednosta úradu
                                          Ing. Jozef Gonda